PODSJETNIK O NAČINU POVRATA UDŽBENIKA

1. Roditelj dolazi u dogovoreno vrijeme s udžbenicima i izjavom ukoliko je ima, čeka pregled, potpisuje izjavu da je vratio sve ili da ima obvezu nadoknade troškova za izgubljene ili oštećene udžbenike.
2. Razrednik priprema izjave te zajedno s povjerenstvom pregledava jesu li udžbenici pod duženom šifrom, cjeloviti, čitljivi i neoštećenog slikovnog sadržaja.
3. Svaki se udžbenik na izjavi označava kvačicom ukoliko je uredan i minusom ukoliko nedostaje ili je oštećen.
4. Roditelja se podsjeća na odredbe iz izjave o nadoknadi štete te mu se, prema prošlogodišnjem popisu udžbenika i cijena, izračunava iznos koji treba uplatiti što se upisuje u tabelu Udžbenici dužnici te se roditelj potpisuje na poseban dodatak izjavi da će podmiriti troškove.
5. Udžbenici se odlažu na klupe, a u slučajevima kada će biti potrebno i prenesu u drugu učionicu.
6. Tabela s dužnicima se predaje školskoj knjižničarki.